**LIETUVOS RESPUBLIKOS**

**Į S T A T Y M A S**

**DĖL ŠIAURĖS ATLANTO SUTARTIES ŠALIŲ SUSITARIMO DĖL JŲ KARINIŲ PAJĖGŲ STATUSO IR PROTOKOLO DĖL TARPTAUTINIŲ KARINIŲ VADAVIEČIŲ, ĮSTEIGTŲ ĮGYVENDINANT ŠIAURĖS ATLANTO SUTARTĮ, STATUSO RATIFIKAVIMO**

2004 m. gegužės 6 d. Nr. IX-2225

Vilnius

**1 straipsnis. Susitarimo ir Protokolo ratifikavimas**

Lietuvos Respublikos Seimas, vadovaudamasis Lietuvos Respublikos Konstitucijos 67 straipsnio 16 punktu, 138 straipsnio 1 dalies 4 punktu ir Tarptautinių sutarčių įstatymo 7 straipsnio 1 dalies 7 punktu bei atsižvelgdamas į Respublikos Prezidento 2004 m. kovo 31 d. dekretą Nr. 418, ratifikuoja su pareiškimu Šiaurės Atlanto Sutarties Šalių susitarimą dėl jų karinių pajėgų statuso, pasirašytą 1951 m. birželio 19 d. Londone, ir Protokolą dėl tarptautinių karinių vadaviečių, įsteigtų įgyvendinant Šiaurės Atlanto Sutartį, statuso, pasirašytą 1952 m. rugpjūčio 28 d. Paryžiuje.

**2 straipsnis. Lietuvos Respublikos pareiškimas**

1. VadovaudamasisŠiaurės Atlanto Sutarties Šalių susitarimo dėl jų karinių pajėgų statuso VIII straipsnio 2 dalies f punktu, Lietuvos Respublikos Seimas pareiškia, kad Lietuvos Respublika atsisako reikalavimų kitoms Susitariančiosioms Šalims atlyginti jos turtui padarytą žalą, jeigu ši žala yra mažesnė negu 2574 litai.

2. Šio straipsnio 1 dalyje nurodyta suma gali būti keičiama atsižvelgiant į atitinkamus Susitariančiųjų Šalių susitarimus ir Šiaurės Atlanto Tarybos sprendimus.

*Skelbiu šį Lietuvos Respublikos Seimo priimtą įstatymą.*

LAIKINAI EINANTIS

RESPUBLIKOS PREZIDENTO PAREIGAS ARTŪRAS PAULAUSKAS